Karianne Bjellånes

Karianne Gåsland Bjellånes (født 9. august 1986 i Mo i Rana) er en norsk tidligere langrennsløper. Hun representerte Henning Skilag, og bodde i Trondheim de siste årene av sin aktive idrettskarriere. Hun la opp i 2011.Rana Blad - Bjellånes legger opp, besøkt 25. mars 2017.

Bjellånes er i familie med Ole Tobias Olsen, som regnes som Nordlandsbanens far.

 Idrettskarriere 
 Sesongen 2006/07 
I januar 2007 deltok hun i Ski-NM 2007. På 15 km fri teknikk kom hun på 33.-plass totalt, som holdt til åttendeplass i U23-klassen.Norges Skiforbund - NM på ski 2007 langrenn 10 km kvinner fri teknikk , besøkt 26. mars 2017. På 15 km duathlon (skibytte) kom hun også på 33.-plass totalt og åttendeplass i U23-klassen.Norges Skiforbund - NM på ski 2007 langrenn 7,5km C+7,5km F kvinner, besøkt 26. mars 2017. På sprinten ble hun slått ut i kvartfinalen, og kom 16.-plass, men dette holdt til sølvmedalje i U23-klassen, bak Kari Vikhagen Gjeitnes.Norges Skiforbund - NM på ski 2007 langrenn sprint kvinner , besøkt 26. mars 2017. Hun gikk også på Henning Skilags stafettlag som kom på fjerdeplass på 3 × 5 km stafett.

Hun debuterte i verdenscupen i mars 2007 i Drammen, der hun tok sine første World Cup-poeng med 27.-plass. Hun gikk 30 km i NM del 2 i Nybygda, og kom der på 19.-plass. I Norgescupen i langrenn 2006/07 kom hun på 32.-plass med 112 poeng i seniorklassen og fjerdeplass i U23-klassen med 534 poeng.Norges Skiforbund - Norgescup Langrenn 2006-2007 Kvinner , besøkt 26. mars 2017. Hun gikk også i Skandinavisk Cup 2006/07, der hun kom på 32.-plass med 64 poeng, der Astrid Uhrenholdt Jacobsen vant.Norges Skiforbund - Scandinavian Cup Cross Country 2006-2007 Women , besøkt 26. mars 2017. Hun fikk sin første pallplass i Skandinavisk Cup i februar 2007, med en tredjeplass på sprinten i Falun.

 Sesongen 2007/08 
Bjellånes vant to av rennene i Skandinavisk Cup 2007/08, og kom på tredjeplass sammenlagt med 399 poeng.Norges Skiforbund - Scandinavian Cup Cross Country 2007-2008 Women , besøkt 26. mars 2017. Hun kom på sjetteplass i seniorklassen i Norgescupen i langrenn 2007/08, og hun kom på andreplass i U23-klassen.Norges Skiforbund - Spar Cup Langrenn 2007-2008 Kvinner , besøkt 26. mars 2017.

Hun gikk lagsprint sammen med Kari Vikhagen Gjeitnes under Ski-NM 2008, og kom der på sjetteplass.Norges Skiforbund - NM lagsprint 2008 28. mars 2008 , besøkt 26. mars 2017. Under U23-VM på ski 2008 gikk hun sprinten, der hun kom på tolvteplass.

 Sesongen 2008/09 
Hennes beste plassering i Skandinavisk Cup 2008/09 var en andreplass i sprint i Keuru, og hun endte på 14.-plass til sammen med 176 poeng i Skandinavisk Cup denne sesongen.Norges Skiforbund - Scandinavian Cup Cross Country 2008-2009 Women , besøkt 26. mars 2017. I Norgescupen i langrenn 2008/09 vant hun et av rennene, og endte på tiendeplass med 319 poeng, og i U23-klassen kom hun på sjetteplass med 427 poeng.Norges Skiforbund - Spar Cup Langrenn 2008-2009 Kvinner , besøkt 26. mars 2017.

Hun gikk 30 km fellesstart i Ski-NM 2009, og kom der på 16.-plass. Hun gikk også sprintstafetten, sammen med Kari Vikhagen Gjeitnes, og vant denne distansen.Norges Skiforbund - NM Del 2 , besøkt 26. mars 2017. I U23-VM på ski 2009 vant hun sprinten, foran de to finske utøverne Mari Laukkanen og Kerttu Niskanen.

 Sesongen 2009/10 
Bjellånes kvalifiserte seg ikke til det norske OL-laget i 2010. I det siste verdenscupløpet før OL i 2010, i canadiske Canmore, kvalifiserte hun seg til sin første verdenscupfinale der hun ble nummer 5. Dette fulgte hun opp med tilsvarende plassering i Drammen. Hun kom på 51.-plass med 131 poeng i verdenscupen denne sesongen.

I Ski-NM 2010 del 1 fikk hun sølv på 3 × 5 km stafett, der hun gikk på IL Hennings førstelag sammen med Kari Vikhagen Gjeitnes og Marte Elden. Individuelt kom hun på 14.-plass både på sprinten og på 15 km skiathlon.Norges Skiforbund - NM ski 2010 Stokke , besøkt 26. mars 2017. Hun kom på sjetteplass på lagsprinten i NM del 2, der hun også kom på syvendeplass på 30 km klassisk.

Hun vant to av rennene i Norgescupen i langrenn 2009/10, og kom på fjerdeplass totalt med 410 poeng.Norges Skiforbund - Spar Cup Langrenn 2009-2010 Kvinner Senior , besøkt 26. mars 2017. I Skandinavisk Cup 2009/10 kom hun på 19.-plass med 142 poeng.

Hun deltok i Birkebeinerrennet 2010, der hun kom på andreplass i kvinneklassen, kun slått av Jenny Hansson fra Sverige. Dette bidro til at hun kom på tiendeplass i FIS Marathon Cup 2009/10 med 80 poeng.

 Sesongen 2010/11 
Et tretthestbrudd i venstre fot ødela mye av sesongen 2010/11 for Bjellånes. Hun deltok i Skandinavisk Cup 2010/11, der hun kom på 78.-plass med ni poeng, og hun kom på 12.-plass i Norgescupen i langrenn 2010/11 med til sammen 268 poeng, der hun vant ett av rennene.

I Ski-NM 2011 del 1 på Steinkjer fikk IL Henning bronse på 3 × 5 km stafett, med Bjellånes på laget. Individuelt gikk hun også sprinten, der hun ble slått ut i kvartfinalen, og hun kom på 26.-plass på 10 km klassisk.Norges Skiforbund - NM ski 2011 Steinkjer , besøkt 26. mars 2017.

I Birkebeinerrennet 2011 kom hun på syvendeplass.

Hun la opp etter sesongen 2010/11.

 Resultatoversikt 
 Continental Cup 
Pallplasseringer
 Nr. Dato Sted Øvelse Plass 1. 25. februar 2007  Falun Sprint klassisk 3. 2. 24. januar 2008  Riga Sprint fri teknikk 1.  3. 27. januar 2008  Joulumae 10 km klassisk 1. 4. 3. januar 2009  Keuru Sprint klassisk 2. 5. 18. februar 2010  Ringkollen 3,3 km prolog, klassisk 3.

Sammenlagtplasseringer Skandinavisk Cup
 Sesong Sammenlagt Poeng Plass 2006/07  112  32.  2007/08  399  3.  2008/09  176  14.  2009/10  142  19.  2010/11  100  28.  2011/12  9  78. 

Referanser

Eksterne lenker

 Profil hos Team Trøndelag (arkivert)

Kategori:Norske langrennsløpere
Kategori:Norgesmestere i langrenn
Kategori:U23-verdensmestere i langrenn
Kategori:Personer fra Rana kommune
Kategori:Fødsler i 1986